







| ΓΕΝΙΚΕΣ ΠΛΗΡΟΦΟΡΙΕΣ | |
| --- | --- |
| Ενότητα | ***Ενότητα 6: Σχεδιασμός μάθησης και αξιολόγησης για τάξεις ανώτερης πρωτοβάθμιας/κατώτερης δευτεροβάθμιας εκπαίδευσης με βάση το πλαίσιο TINKER*** |
| Κεφάλαιο | *6.2: Σχεδιασμός δραστηριοτήτων αξιολόγησης ευθυγραμμισμένων με το Πλαίσιο TINKER* |
| Ομάδα-στόχος | Εκπαιδευτικοί/Εκπαιδευτές/-τριες ανώτερης πρωτοβάθμιας/κατώτερης δευτεροβάθμιας εκπαίδευσης |
| Διάρκεια | 60 λεπτά (συμπεριλαμβανομένου του προσωπικού χρόνου μελέτης) |
| Προαπαιτούμενα | Έννοιες που σχετίζονται με την αυθεντική και συμπεριληπτική μάθηση |
| Μονάδες ECTS | 0,04 |

| ΜΑΘΗΣΙΑΚΑ ΑΠΟΤΕΛΕΣΜΑΤΑ | |
| --- | --- |
| 1 | **Θα προσδιορίζετε στρατηγικές διαμορφωτικής και αθροιστικής αξιολόγησης:** Κατανοήστε τον ρόλο των διαμορφωτικών και αθροιστικών αξιολογήσεων στην εκπαίδευση στην πληροφορική. |
| 2 | **Θα σχεδιάζετε** **ένα εργαλείο διαμορφωτικής αξιολόγησης για τις ικανότητες πληροφορικής:** Αναπτύξτε ένα εργαλείο αξιολόγησης με τουλάχιστον δύο πρακτικές εργασίες και μία ερώτηση αναστοχασμού που θα ευθυγραμμίζεται με το Πλαίσιο TINKER. |
| 3 | **Θα εφαρμόζετε** **εργαλεία για τη μέτρηση των ικανοτήτων πληροφορικής:** Χρησιμοποιήστε προκλήσεις κωδικοποίησης ή δραστηριότητες επίλυσης προβλημάτων για την αξιολόγηση ικανοτήτων πληροφορικής, όπως η αλγοριθμική σκέψη. |
| 4 | **Θα παρέχετε** **άμεση και εποικοδομητική ανατροφοδότηση:** Αναπτύξτε στρατηγικές για την παροχή ανατροφοδότησης σε πραγματικό χρόνο με σκοπό τη βελτίωση των μαθησιακών αποτελεσμάτων. |

| ΜΕΘΟΔΟΙ ΔΙΔΑΣΚΑΛΙΑΣ (επιλέξτε αυτές που ισχύουν) | | | | |
| --- | --- | --- | --- | --- |
| √ | Μάθηση με βάση την εμπειρία | √ | Μάθηση μεταξύ συνομηλίκων |
|  | Μάθηση με βάση σχέδια εργασίας (PBL) | √ | Πρακτική μάθηση |
| √ | Στρατηγικές ενεργητικής μάθησης |  | Συνεργατική μάθηση |
|  | Μεικτή μάθηση |  |  |

| ΕΚΠΑΙΔΕΥΤΙΚΟ ΥΛΙΚΟ | |
| --- | --- |
| Απαιτούμενος υλικοτεχνικός εξοπλισμός | * Διαφάνειες PowerPoint * Έντυπα με πρότυπα για τον σχεδιασμό διαμορφωτικής αξιολόγησης - [link](https://drive.google.com/drive/folders/1amdTg7H03vhSHD2CX7zsgMVhSPxUL4Du?usp=drive_link) * Κατευθυντήριες οδηγίες του Πλαισίου TINKER ([Έργο TINKER](https://tinker-project.eu/)) * Διαδικτυακά εργαλεία (π.χ. Google Forms, Kahoot ή Scratch) |
| Πρόσθετοι πόροι | * Άρθρα σχετικά με στρατηγικές διαμορφωτικής αξιολόγησης που παρέχονται στους/στις εκπαιδευτικούς - [link](https://drive.google.com/drive/folders/1amdTg7H03vhSHD2CX7zsgMVhSPxUL4Du?usp=drive_link) |

| ΠΕΡΙΕΧΟΜΕΝΟ ΚΕΦΑΛΑΙΟΥ | |
| --- | --- |
| Εισαγωγή | Οι αξιολογήσεις διαδραματίζουν καθοριστικό ρόλο στην εκπαίδευση στην πληροφορική, καθώς διαμορφώνουν τόσο τη διαδικασία διδασκαλίας όσο και τα μαθησιακά αποτελέσματα των μαθητών/-τριών. Σε αυτό το μάθημα, για να κατανοήσουμε τον αντίκτυπό τους:   * Θα παρουσιάσουμε μια γενική εικόνα της διαμορφωτικής και της αθροιστικής αξιολόγησης και της σημασίας τους στην εκπαίδευση στην πληροφορική. * Θα συνδέσουμε το θέμα με προηγούμενες γνώσεις συζητώντας πώς οι αξιολογήσεις οδηγούν στα μαθησιακά αποτελέσματα. * Θα επισημάνουμε τον ρόλο του Πλαισίου TINKER στον σχεδιασμό συμπεριληπτικών και πρακτικών αξιολογήσεων. |
| Δραστηριότητες | 1. Εισαγωγή (10 λεπτά)  * **Διαφάνειες:** Χρησιμοποιήστε τις Διαφάνειες 5-7 από την παρεχόμενη παρουσίαση. |
| 2. Ανάλυση παραδειγμάτων διαμορφωτικής αξιολόγησης (15 λεπτά)  * **Διαφάνειες:** Χρησιμοποιήστε τις Διαφάνειες 8-10 από την παρεχόμενη παρουσίαση. * **Βήματα:**   1. **Ομαδική Συζήτηση (5 λεπτά):** Παρουσιάστε δύο παραδείγματα διαμορφωτικής αξιολόγησης.   2. **Συνεργατική Ανάλυση (7 λεπτά):** Σε μικρές ομάδες, προσδιορίστε ποιες αρχές του TINKER εφαρμόζονται στα παραδείγματα.   3. **Κοινοποίηση Αποτελεσμάτων (3 λεπτά):** Κάθε ομάδα αναφέρει ένα πλεονέκτημα και μια βελτίωση για κάθε αξιολόγηση. |
| 3. Σχεδιασμός διαμορφωτικής αξιολόγησης (25 λεπτά)  * **Διαφάνειες:** Ανατρέξτε στις Διαφάνειες 11-14 για το πρότυπο σχεδιασμού αξιολόγησης. * **Βήματα:**   + **Επισκόπηση Προτύπου (5 λεπτά):** Εξηγήστε τα στοιχεία μιας διαμορφωτικής αξιολόγησης που ευθυγραμμίζεται με το TINKER.   + **Ομαδική Εργασία (15 λεπτά):** Κάθε ομάδα σχεδιάζει ένα εργαλείο διαμορφωτικής αξιολόγησης που περιλαμβάνει:     - **Δύο Πρακτικές Εργασίες:**       * **Εργασία 1:** Παροχή Οδηγιών: Δώστε οδηγίες σε έναν/μια φίλο/-λη σαν να ήταν ρομπότ.       * **Εργασία 2:** Κυνήγι Θησαυρού: Ακολουθήστε βήμα προς βήμα οδηγίες για να βρείτε ένα κρυμμένο αντικείμενο.     - **Μία Ερώτηση Αναστοχασμού:** «Ποιο ήταν το πιο δύσκολο μέρος αυτής της δραστηριότητας και πώς προσεγγίσατε την επίλυσή του;»   + **Περίπατος στην Γκαλερί (5 λεπτά):** Οι ομάδες αναρτούν τις αξιολογήσεις τους σε έναν κοινό ψηφιακό πίνακα για αξιολόγηση μεταξύ συνομηλίκων. |
| 4. Εφαρμογή και παροχή ανατροφοδότησης (10 λεπτά)  * **Διαφάνειες:** Χρησιμοποιήστε τις Διαφάνειες 15-21 για στρατηγικές ανατροφοδότησης. * **Βήματα:**   1. **Παρουσίαση των Στρατηγικών Ανατροφοδότησης (3 λεπτά)**: Παρουσιάστε τις στρατηγικές ανατροφοδότησης.   2. **Πρακτική Άσκηση (2 λεπτά):** Σε ζεύγη, ο/η ένας/μία εκπαιδευτικός διενεργεί την αξιολόγησή του/της και ο/η άλλος/-λη τη συμπληρώνει.   3. **Πρακτική Ανατροφοδότησης (5 λεπτά):** Δώστε άμεση, εποικοδομητική ανατροφοδότηση χρησιμοποιώντας το μοντέλο ανατροφοδότησης TINKER (**S**pecific/ Συγκεκριμένη, **T**imely/Έγκαιρη, **A**ctionable/Εφικτή, **R**espectful/Με σεβασμό – STAR). |
| Αξιολόγηση | * Συλλέξτε τις σχεδιασμένες διαμορφωτικές αξιολογήσεις και δώστε ανατροφοδότηση. * Συμβάλλετε στη διαδικασία αξιολόγησης μεταξύ συνομηλίκων στο πλαίσιο του νήματος (thread) συζήτησης της ενότητας. |

| ΒΑΣΙΚΑ ΣΗΜΕΙΑ | |
| --- | --- |
| Αναστοχασμός και Συμπέρασμα | * **Ανακεφαλαίωση:** Ανακεφαλαιώστε τις βασικές έννοιες (διαμορφωτική έναντι αθροιστικής αξιολόγησης) και την ευθυγράμμισή τους με τις αρχές του TINKER. * **Ερωτήσεις αναστοχασμού:**  1. Ποια είναι η αξία των διαμορφωτικών αξιολογήσεων στην εκπαίδευση στην πληροφορική; 2. Πώς μπορεί η ανατροφοδότηση να βελτιώσει τα μαθησιακά αποτελέσματα; 3. Ποια αρχή του TINKER ήταν πιο δύσκολο να εφαρμόσετε στον σχεδιασμό σας; |
| Εργασίες για το Σπίτι/ Πρόσθετες Εργασίες | * **Βελτίωση του σχεδιασμένου εργαλείου αξιολόγησης:** Με βάση την ανατροφοδότηση των συνομηλίκων σας, αναθεωρήστε τη διαμορφωτική αξιολόγηση και υποβάλετε την στο αποθετήριο του μαθήματος. * **Πηγές για περαιτέρω ανάγνωση:** Για επιπλέον έμπνευση, εξερευνήστε τις μελέτες περίπτωσης στον δικτυακό τόπο (website) του Έργου TINKER. |